CELEX: E2016J0019
Language: fi
Date: 2017-11-27 00:00:00
Title: Tuomioistuimen tuomio, annettu 27 päivänä marraskuuta 2017, asiassa E-19/16 – Thorbjørn Selstad Thue Norjan poliisijärjestöjen liiton (Politiets Fellesforbund) tukemana vastaan Norjan hallitus (Direktiivi 2003/88/EY – Työntekijöiden turvallisuuden ja terveyden suojelu – Työaika – Matkat, joiden määrä- tai lähtöpaikka on muu kuin työntekijän vakituinen tai tavanomainen työpaikka)

5.4.2018   
            
            
               FI
            
            
               Euroopan unionin virallinen lehti
            
            
               C 119/10
            
         TUOMIOISTUIMEN TUOMIO,
   annettu 27 päivänä marraskuuta 2017,
   asiassa E-19/16
   Thorbjørn Selstad Thue Norjan poliisijärjestöjen liiton (Politiets Fellesforbund) tukemana vastaan Norjan hallitus
   
      (Direktiivi 2003/88/EY – Työntekijöiden turvallisuuden ja terveyden suojelu – Työaika – Matkat, joiden määrä- tai lähtöpaikka on muu kuin työntekijän vakituinen tai tavanomainen työpaikka)
   
   (2018/C 119/11)
   Asiassa E-19/16, Thorbjørn Selstad Thue Norjan poliisijärjestöjen liiton (Politiets Fellesforbund) tukemana vastaan Norjan hallitus, Norjan korkein oikeus (Norges Høyesterett) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee tietyistä työajan järjestämistä koskevista seikoista 4 päivänä marraskuuta 2003 annetun Euroopan parlamentin ja neuvoston direktiivin 2003/88/EY 2 artiklan tulkintaa. EFTAn tuomioistuin, toimien kokoonpanossa Carl Baudenbacher, presidentti ja esittelevä tuomari, ja tuomarit Per Christiansen ja Ása Ólafsdóttir (ad hoc) on antanut 27 päivänä marraskuuta 2017 tuomion, jonka tuomiolauselma on seuraava:
   
               1.
            
            
               Kun työntekijä, kuten valittaja, joutuu tavanomaisen työaikansa ulkopuolella käyttämään aikaa matkoihin, joiden määrä- tai lähtöpaikka on muu kuin hänen vakituinen tai tavanomainen työpaikkansa, ja matkat tehdään sellaisten työntekijän toimien tai työtehtävien vuoksi, jotka työnantaja on hänelle määrännyt, kyseinen matka-aika on direktiivin 2003/88/EY 2 artiklassa tarkoitettua työaikaa.
            
         
               2.
            
            
               Matkustamisen aikana tehdyn työn intensiteettiä ei ole tarpeen arvioida.
            
         
               3.
            
            
               Sillä, kuinka usein tällaisia matkoja tehdään, ei ole merkitystä, ellei työntekijän vakituinen tai tavanomainen työpaikka siirry matkojen vuoksi toiseen paikkaan.